VENDIM
Nr. 26, datë 17.1.2022

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIN E UJËRAVE TË NDOTURA PËR SHOQËRINË UJËSJELLËS-KANALIZIME MALLAKASTËR SHA

Në mbështetje të neneve 13, 14, 21 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar (ligji nr. 8102); vendimit të Komisionit Kombëtar Rregullator nr. 39, datë 9.12.2015, “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39); vendimit të Komisionit Kombëtar Rregullator nr. 40, datë 9.12 2015, “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40); vendimit të Komisionit Kombëtar Rregullator nr. 41, datë 9.12. 2015, “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41); vendimit të Komisionit Kombëtar Rregullator nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” (vendimi nr. 42), 

KOMISIONI KOMBËTAR RREGULLATOR,

në mbledhjen e datës 17.1.2022, pasi shqyrtoi dokumentacionin e paraqitur nga Drejtoria Tekniko-Ekonomike mbi kërkesën e UK Mallakastër sh.a. për miratimin e tarifave të shërbimit të furnizimit me ujë dhe kanalizime, me anë të shkresës nr. 330 prot., datë 6.7.2021, me lëndë “Kërkesë për nivel tarifor, për shërbimin e furnizimit me ujë të pijshëm dhe largimin e ujërave të ndotura”, të paraqitur pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU), të shoqëruar me dokumentacionin përkatës, sipas përcaktimeve të parashikuara në ligjin nr. 8102 dhe në vendimin nr. 40 të KKRR-së, 

VËREN SE:

[bookmark: _Hlk14333638]1. Paraqitja e kërkesës, për vendosjen e tarifave volumetrike të shërbimit të furnizimit me ujë dhe largimin e ujërave të ndotura dhe tarifave fikse të shoqërisë UK Mallakastër, është në përputhje me përcaktimet dhe procedurën e parashikuar në vendimin nr. 40, prandaj me vendimin 289, datë 15.7.2021, vendosi fillimin e procedurës për shqyrtimin e aplikimit për propozimin e bërë nga UK Mallakastër për nivel tarifor për shërbimet UK, për të gjithë zonën e riorganizuar të shërbimit në zbatim të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura”.
2. Ujësjellës-Kanalizime Mallakastër, në dokumentacionin e paraqitur pranë ERRU-së, me shkresë nr. 330 prot., datë 6.7.2021, “Kërkesë për nivel tarifor për shërbimin e furnizimit me ujë dhe largimin (kanalizime) e ujërave të ndotura”, propozon ndryshim të nivelit tarifor për të tria kategoritë e konsumatorëve, sipas tabelës së mëposhtme:

Tabela me tarifat aktuale dhe të propozuara nga  shoqëria sipas kategorisë së konsumatorëve
	[bookmark: _Hlk55376635]Kategoria e klientëve
	Zona e shërbimit
	Diferenca

	
	Tarifat aktuale
	Tarifat e propozuara
	

	A. Shërbimi i FU-së
	lek/m3
	lek/m3
	lek/m3

	1. Klientë familjarë
	50
	50
	0

	2. Klientë publikë
	100
	100
	0

	3. Klientë privatë
	120
	120
	0

	B. Shërbimi i KUN-së
	lek/m3
	lek/m3
	lek/m3

	1. Klientë familjarë
	10
	10
	0

	2. Klientë publikë
	10
	10
	0

	3. Klientë privatë
	10
	10
	0

	C. Tarifë fikse shërbimi
	Lek/muaj/lidhje
	Lek/muaj/lidhje
	Lek/muaj/lidhje

	1. Klientë familjarë
	100
	100
	0

	2. Klientë publikë
	200
	200
	0

	3. Klientë privatë
	200
	200
	0



[bookmark: _Hlk69376945][bookmark: _Hlk18486285]3. Shoqëria UK Mallakastër ofron shërbimin e furnizimit me ujë dhe largimin e ujërave të ndotura me treguesit e performancës, përkatësisht: mbulimi me shërbime të FU-së në nivelin 77.4% të popullsisë në zonën e juridiksionit të saj; shërbimin e largimit të ujërave të ndotura për 21.4% të popullsisë; uji pa të ardhura në nivelin 50.2%; norma korrente e arkëtimit në 87%, operon me 15.5 staf/1000 lidhje UK dhe me të ardhurat e gjeneruara mbulon 56.4 % kostot e O&M. 
4. Në aplikimin e shoqërisë me referencë vitin e mbyllur 2020, si dhe duke konsideruar tarifat e propozuara, shoqëria ka përcaktuar objektivat që do të realizohen në vitin 2022. Treguesit kryesorë të performancës për tëja dy vitet, përkatësisht 2020–2021, si edhe objektivat për vitin 2022, jepen në tabelën e mëposhtme.

Treguesit kryesorë të performancës, sipas shoqërisë, për vitet 2020–2021–2022
	[bookmark: _Hlk535480858]Treguesit e performancës
	Njësia
	Treguesit e performancës sipas shoqërisë

	
	
	Viti 2020
	Viti 2021
	Viti 2022
Parashikimi

	1. Uji pa të ardhura
	%
	61.6
	54.8
	50.2

	2. Mbulimi me ujë
	%
	77.4
	77.4
	77.4

	3. Mbulimi me KUN
	%
	21.4
	21.4
	21.5

	4. Niveli i matjes
	%
	60.3
	61.4
	62.6

	5. Norma e arkëtimit korrente
	%
	79.7
	85.2
	87.0

	6. Norma e arkëtimit, të përgjithshme
	%
	112
	102
	107

	7. Vazhdimësia e furnizimit me ujë 
	orë/ditë
	12
	13
	14

	8. Eficienca e stafit 
	staf/1000 lidhje UK
	15.5
	15.3
	15.0

	9. Mbulimi i kostove O&M
	%
	56.4
	54.0
	57.6

	10. Mbulimi i kostove totale
	
	46.7
	46.0
	49.6



[bookmark: _Hlk18486201][bookmark: _Hlk60818676][bookmark: _Hlk525895083]5. Shoqëria, në relacionin e saj, e justifikon nevojën e ndryshimit të tarifave, sipas argumenteve të mëposhtme:
[bookmark: _Hlk536622332]a) për arsye të riorganizimit, në zbatim të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura”;
b) aplikon për herë të parë për tarifa FU dhe KUN pranë ERRU-së, pas licencimit dhe kërkon të ligjërojë tarifat që aktualisht aplikon;
c) të krijohet gradualisht qëndrueshmëria financiare për shoqërinë, pasi të ardhurat aktuale nga tarifat arrijnë të mbulojnë vetëm 56.4% të kostove të operimit dhe të mirëmbajtjes.
6. Gjatë procesit të analizës teknike ekonomike, sipas metodologjisë së llogaritjes së tarifave të përcaktuar në vendimin nr. 42, ERRU-ja ka kërkuar informacion shtesë nga UK Mallakastër, si dhe verifikim të saktësisë së të dhënave të vëna në dispozicion nga shoqëria.
7. Në vlerësimin e tarifave të propozuara dhe treguesve të performancës, si dhe në analizën ekonomike financiare, janë marrë në konsideratë përmbushja nga UK Mallakastër e kritereve të mëposhtme:
a) kërkesave të ligjit nr. 8102, si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) kërkesave të ligjit nr. 9121, datë 28.7.2003, “Për mbrojtjen e konkurrencës”, të ndryshuar (ligji nr. 9121), për moslejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo të kushteve të tjera të tregtimit;
c) kërkesave të ligjit nr. 9902, datë 17.4.2008, “Për mbrojtjen e konsumatorëve”, të ndryshuar;
[bookmark: _Hlk526152854]d) orientimin drejt mbulimit të kostove të operimit dhe të mirëmbajtjes;
e) tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë e tyre nga ana e konsumatorëve familjarë;
f) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen;
g) propozimin për tarifa nga shoqëria, ERRU e gjen të justifikuar, në nivelin e propozuar nga shoqëria, referuar kjo analizës tekniko-ekonomike, si dhe realizimit të objektivave të performancës të përcaktuar.
8. Në bazë të analizës, verifikimeve dhe komunikimit me stafin drejtues të shoqërisë konsiderohen të arritshëm objektivat e vendosur mbi treguesit e performancës dhe, për këtë, ERRU rekomandon:
[bookmark: _Hlk69295160]a) të realizojë reduktimin e nivelit të treguesit UPA, duke u fokusuar në aksionin për gjetjen dhe eliminimin e lidhjeve të paligjshme, kryesisht në rrjetin e transmetimit (8.3%), si dhe në sigurimin dhe përdorimin me efikasitet të investimeve për uljen e humbjeve fizike, kryesisht në rrjetet shpërndarës;
b) të rrisë angazhimin për të përmirësuar dhe saktësuar llogaritjet për hartimin e bilancit të ujit, duke përcaktuar sa më saktë të jetë e mundur humbjet në matje në prodhim (10%) dhe te konsumatori (8%), duke qenë se një pjesë e mirë e klientëve nga projekti do të pajisen me matës uji;
c) të zbatojë normën e konsumit prej 150 litrash/ditësh/person (4.5 m3/ditë/person) për klientët familjarë aforfe, sipas vendimit 102, datë 16.3.1992, “Për normat e përdorimit dhe çmimit të ujit të pijshëm në qytet dhe fshat” dhe sipas analizës dhe rregullimit të ERRU-së;
d) të vendosë prioritet pajisjen me matës të klientëve familjarë dhe jofamiljarë, të cilët faturohen aforfe, në mënyrë që të paguajnë sasinë e ujit që konsumojnë.
e) të optimizojë treguesin e mbulimit të kostove O&M nëpërmjet efikasitetit të kostove, zgjidhjeve teknike për reduktimin e humbjeve reale të ujit, që çojnë në reduktimin e kostove të energjisë apo përmirësimin e organizimit të brendshëm të punonjësve që çojnë në reduktimin e kostove të punës.
f) të riaplikojë për tarifë në vitin 2023 pas përmbushjes së të gjithë objektivave dhe treguesve të performancës të caktuara nga ERRU-ja për vitin 2022.
[bookmark: _Hlk8043173]g) shoqëria duhet të evidentojë gjendjen e aseteve të ndara për ujin dhe kanalizimet, amortizimin e tyre, si dhe grupimin, sipas moshës së aseteve, me qëllim vlerësimin e nevojave për fonde investimesh, si dhe marrjen e masave për rinovimin e tyre. 
[bookmark: _GoBack]Komisioni Kombëtar Rregullator, pasi vlerësoi tarifat e propozuara nga operatori mbi bazën e metodologjisë të miratuar me vendimin nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura”, si dhe akteve të tjera rregullatore që lidhen me të, arrin në konkluzionin se tarifat e propozuara, sipas analizës së kryer janë të bazuara dhe në zbatim të kritereve ligjore referuese, lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik, në kuptim të ligjit nr. 9121, “Për mbrojtjen e konkurrencës”, të ndryshuar, dhe të ligjit nr. 9902, “Për mbrojtjen e konsumatorëve”, për gjithë sa më sipër, në zbatim të neneve 13, 14 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar,

VENDOSI:

1. Miratimin e tarifave për shoqërinë Ujësjellës-Kanalizime Mallakastër, si më poshtë:

	Kategoria
	Tarifat sipas vendimit në zonën e shërbimit

	Tarifë volumetrike për furnizimin me ujë
	lek/m3

	Konsumatorë familjarë 
	50

	Konsumatorë publikë
	100

	Konsumatorë privatë
	120

	Tarifë volumetrike për KUN
	lek/m3

	Konsumatorë familjarë
	10

	Konsumatorë publikë
	10

	Konsumatorë privatë
	10

	Tarifë fikse
	lek/muaj/lidhje

	Konsumatorë familjarë
	100

	Konsumatorë publikë
	200

	Konsumatorë privatë
	200



[bookmark: _Hlk1397188][bookmark: _Hlk8044739]2. Objektivat e treguesve kryesorë të performancës për vitin 2022 për UK Mallakastër do të jenë:
	[bookmark: _Hlk7768186]Treguesit e performancës
	Njësia e matjes
	Niveli i objektivit për vitin 2022 të përcaktuar nga ERRU-ja

	
	
	

	1. Uji pa të ardhura
	%
	50.2

	2. Mbulimi me ujë
	%
	77.4

	3. Mbulimi me KUN
	%
	21.5

	4. Niveli i matjes
	%
	62.6

	5. Norma e arkëtimit korrente
	%
	87

	6. Norma e arkëtimit të përgjithshme
	%
	107

	7. Vazhdimësia e furnizimit me ujë
	orë/ditë
	14

	8. Eficienca e stafit
	staf/1000 lidhje UK
	13.8

	9. Mbulimi i kostove O&M
	%
	61

	10. Mbulimi i kostove totale
	%
	52



3. Pagesa rregullatore vjetore për shoqërinë Ujësjellës-Kanalizime Mallakastër sh.a. do të jetë 0.6% e të ardhurave vjetore të parashikuara nga aktiviteti.
4. Lidhjen e kontratës me UK Mallakastër, brenda 30 ditëve nga data e njoftimit, sipas pikës 4 të nenit 22, të ligjit nr. 8102.
5. Ky vendim hyn në fuqi më datë 1.2.2022 dhe është i vlefshëm deri në miratimin e tarifave të reja.
Ky vendim botohet në Fletoren Zyrtare.

KRYETAR
Ndriçim Shani 


